CELEX: 32012D0033(01)
Language: da
Date: 2012-12-19 00:00:00
Title: 2013/32/EU: Den Europæiske Centralbanks afgørelse af 19. december 2012 om ændring af afgørelse ECB/2010/24 om foreløbig fordeling af Den Europæiske Centralbanks indtægter fra eurosedler i omløb og fra værdipapirer købt i henhold til programmet vedrørende værdipapirmarkederne (ECB/2012/33)

17.1.2013   
            
            
               DA
            
            
               Den Europæiske Unions Tidende
            
            
               L 13/12
            
         DEN EUROPÆISKE CENTRALBANKS AFGØRELSE
   af 19. december 2012
   om ændring af afgørelse ECB/2010/24 om foreløbig fordeling af Den Europæiske Centralbanks indtægter fra eurosedler i omløb og fra værdipapirer købt i henhold til programmet vedrørende værdipapirmarkederne
   (ECB/2012/33)
   (2013/32/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 33, og
   ud fra følgende betragtninger:
   
               (1)
            
            
               Afgørelse ECB/2010/24 af 25. november 2010 om foreløbig fordeling af Den Europæiske Centralbanks indtægter fra eurosedler i omløb og fra værdipapirer købt i henhold til programmet vedrørende værdipapirmarkederne (1) fastsætter, hvordan Den Europæiske Centralbank (ECB) fordeler følgende til de nationale centralbanker: a) sine indtægter fra eurosedler i omløb, som er optjent i det enkelte regnskabsår, og b) sine indtægter fra værdipapirer, der er købt i henhold til programmet vedrørende værdipapirmarkederne (SMP), og som er optjent i det enkelte regnskabsår.
            
         
               (2)
            
            
               Det er nødvendigt at tilpasse datoerne for den foreløbige fordeling af ECB's indtægter fra eurosedler i omløb med datoerne for fordelingen af ECB's indtægter ved programmet vedrørende værdipapirmarkederne. Medmindre Styrelsesrådet træffer anden afgørelse herom, fordeler ECB disse to typer af indtægter på den sidste arbejdsdag i januar i det følgende år. Dette giver ECB tilstrækkelig tid til at fastslå størrelsen af indtægter fra programmet vedrørende værdipapirmarkederne.
            
         
               (3)
            
            
               Afgørelse ECB/2010/24 bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændring
   Artikel 2, stk. 2 til 4, affattes således:
   
      »2.   Medmindre Styrelsesrådet træffer anden afgørelse herom, fordeler ECB sine indtægter fra eurosedler i omløb, som er optjent i det enkelte regnskabsår, og sine indtægter ved programmet vedrørende værdipapirmarkederne, som er optjent i det enkelte regnskabsår, til de nationale centralbanker den sidste arbejdsdag i januar i det følgende år.
      3.   Styrelsesrådet kan i henhold til ESCB-Statutten beslutte at nedsætte ECB's indtægter fra eurosedler i omløb, for så vidt angår omkostninger afholdt af ECB i forbindelse med udstedelse og behandling af eurosedler.«
   
   Artikel 2
   Ikrafttrædelse
   Denne afgørelse træder i kraft den 31. december 2012.
   
      Udfærdiget i Frankfurt am Main, den 19. december 2012.
      
         Mario DRAGHI
         
            Formand for ECB
         
      
   
   
      (1)  EUT L 6 af 11.1.2011, s. 35.